Anexă nr.1 la H.C.L. nr.__________________

STUDIU DE OPORTUNITATE

privind stabilirea  modalităţii de delegare a gestiunii serviciului de salubrizare pentru activităţile de dezinsecţie, dezinfecţie şi deratizare pe domeniul public  al Municipiul Timişoara 
1. Obiectivul studiului
Prezentul studiu are ca obiectiv stabilirea modalităţii de delegare a gestiunii serviciului de salubrizare pentru activităţile de dezinsecţie, dezinfecţie şi deratizare în Municipiul Timişoara.
2. Cadrul legal
Acest studiu este realizat în conformitate cu prevederile art.30 alin.2 din Legea nr.51/2006 a serviciilor comunitare de utilităţi publice, actualizată şi a Legii nr.101/2006 a serviciului de salubrizare a localităţilor, actualizată.
În continuare se vor analiza activităţile care fac obiectul  serviciul public de salubrizare prevăzute la art.2 alin.3 lit.l) din Legea nr.101/2006 a serviciului de salubrizare a localităţilor, actualizată.

3. Desfăşurarea şi descrierea activităţilor

Municipiul Timişoara are o suprafaţă de 12.935 ha, iar activităţile de dezinsecţie, dezinfecţie şi deratizare se vor efectua la obiectivele mai jos menţionate atât în interior, cât şi la exterior:
	Nr. 

Crt.
	Obiectivul 
	Suprafaţa (mp)

	
	
	Internă 
	externă

	1
	Instituţii publice, sportive, culturale din subordinea Municipiului Timişoara 
	19.445,00
	7.992,00

	2
	Unităţile de învăţământ din subordinea Municipiului Timişoara 
	357.080,00
	459.387,00

	3
	Terenurile ce aparţin unităţilor sanitare din subordinea Municipiului Timişoara 
	
	39.740,00

	4
	Parcuri, scuaruri, spaţii verzi, Pădurea Verde, perdele forestiere, din  Municipiul Timişoara 
	
	1.952.268,00

	5
	Locurile de joacă din Municipiul Timişoara 
	
	91.930,00

	6
	Canalul Bega, bălţile, lacurile şi strandurile  ce apartin Municipiului Timişoara 
	
	243.600,00


	7
	Aliniamentele stradale  
	
	7.942.767,00

	8
	Tratamentele aeriene  pe suprafaţa Municipiului Timişoara   (12.935 ha)
	
	129.350.000,00

	
	Total
	376.525,00
	140.087.684,00


A. Dezinsecţia reprezintă acţiunea de combatere a insectelor în stadiul de larvă şi/sau adult, vectoare de maladii transmisibile şi generatoare de disconfort, fiind ansamblul mijloacelor şi metodelor de prevenire şi combatere cu substanţe chimice specifice a artropodelor (insecte în stadiul de larva sau adult), care vehiculează şi transmit (direct sau indirect) boli infecto-contagioase şi parazitare pentru om şi animale sau generatoare de disconfort. Speciile de insecte cele mai des întâlnite în acest domeniu de activitate sunt:  gândacul roşu de bucătărie, gândacul negru de bucătărie, musca, ţânţarul, căpuşa, ploşniţa de casă, molia de haine,  puricele, păianjenul, viespea, furnica neagră, molia covoarelor. Dezinsecţia previne transmiterea la om a unor boli  infecţioase şi parazitare de către insecte şi acarieni. 
Dezinsecţia aeriană se va efectuează minim de 2 ori pe an, pe raza întregului teritoriu administrativ al Municipiului Timişoara în suprafaţă de 12.935 ha.
Dezinsecţia terestră în interiorul cladirilor, precum şi în exteriorul acestora se va efectua minim de 2 ori pe an sau/ ori de câte ori este nevoie pentru stingerea unui focar .
B. Dezinfecţia este o metodă a igienei, constând în operaţiuni de prevenire şi combatere a bolilor infecţioase şi parazitare la om şi animale, care urmăreşte distrugerea germenilor patogeni de pe suprafeţele supuse acestei operaţiuni. Dezinfecţia previne dezvoltarea germenilor patogeni, transmiţători de boli şi combate  răspândirea în masa a bolilor transmisibile. Dezinfecţia se efectuează minim de 2 ori pe an sau/ ori de câte ori este nevoie pentru stingerea unui focar.
C. Deratizarea reprezintă un complex de măsuri aplicate permanent în scopul distrugerii  rozătoarelor dăunătoare (şoareci, şobolani), vectoare de maladii transmisibile şi/sau generatoare de disconfort şi menţinerii acestora la un nivel numeric redus. Din punct de vedere practice, deratizarea se efectuează la exterior şi interior cuprinde următoarele etape: 
· preventivă, realizându-se prin împiedicarea pătrunderii şi stabilirii rozătoarelor în obiective;

· profilactică, realizându-se prin îndepărtarea surselor de apă şi hrană pentru rozătoare;
·   defensivă, realizându-se prin amplasarea de staţii de intoxicare cu momelii toxice în locaţii bine definite, sau prin amplasarea de momeli în galeriile existente şi constatate pe teren.
Deratizarea se efectuează minim de 2 ori pe an sau /ori de câte ori este nevoie pentru stingerea unor focar.
D. Tratamente fitosanitare - sunt activităţile ce se realizează prin acţiuni şi operaţii de dispersare, acoperire cu pesticide si produse biologice pentru combaterea dăunătorilor şi bolilor plantelor şi cu erbicide pentru combaterea Ambroziei Artemisiifolia.

Tratamentele fitosanitare prin pesticide se efectuează minim de 4 ori  pe an sau/ ori de câte ori este nevoie pentru stingerea unui focar.
4.Condiţii tehnice 
Obiectivele şi suprafeţele de pe domeniul public al Municipiului Timisoara se pot modifica datorită reorganizării teritorial-administrative a municipiului şi totodată ca urmare a modificării bunurilor imobilare  din inventarul patrimonial.


Operatorul de activităţi trebuie să aibă experienţă în domeniu şi să fie dotat cu utilaje specifice performante care să acopere întreaga gamă de lucrări ce urmează a fi executate în conformitate cu programul aprobat. 



Operatorul trebuie să fie integral pregătit de intervenţie directă (utilaje, materiale, forţă de muncă, programe de lucru).

Operatorul va efectua o monitorizare lunară în zonele ce urmează a fi supuse tratamentelor, în vederea depistări gradului de infestare cu dăunătorii producători de disconfort, întocmind un Proces verbal de monitorizare, de identificare a dăunătorilor producători de disconfort (rozătoare, ţânţari, muşte, gândaci, căpuşe, etc), ce va fi predat beneficiarului până la data de 25 a lunii în curs.


În cazul solicitărilor  din  partea instituţiilor  publice,  unităţilor de învăţământ sau sanitare  etc., din subordinea Municipiului Timişoara ori a sesizărilor din partea cetăţenilor referitoare la domeniul public, înregistrate la Primăria Municipiului Timişoara, operatorul  va întocmi o Notă de Constatare ce se va semna de solicitant şi de operator fiind vizată de beneficiar ca urmare a verificărilor efectuate la faţa locului.
Programul prestaţiei întocmit de beneficiar ca urmare a monitorizării efectuate conform alin.3 se  transmite operatorului până la data de 5  a lunii următoare.


În cazul solicitărilor primite de la instituţiile publice, unităţile de învăţământ, etc. din subordinea Municipiului Timişoara privind confirmarea unui caz de infestare cu diferite boli transmisibile la om, beneficiarul va aproba în regim de urgenţă efectuarea dezinfecţiei
Autoritatea contractantă poate modifica programul de prestaţii în funcţie de condiţiile noi apărute şi de sursele financiare alocate prin bugetul local, cu înştiinţarea prealabilă a operatorului în termen de 30 zile. 
5. Fundamentarea necesităţii şi oportunităţii concesionării serviciilor de salubrizare
 Prezentul Studiu de oportunitate are în vedere analiza situaţiei actuale şi a oportunităţii de delegare a serviciilor publice de salubrizare pentru activităţile de dezinsecţie, dezinfecţie şi deratizare în Municipiul Timişoara,  prin concesiune. 
Principalele cerinţe care se impun la realizarea  studiului sunt:
   - respectarea cerinţelor din legislaţia privind protecţia mediului referitor la salubrizarea localităţilor;

     - necesitatea modernizării şi asigurării unor servicii publice de salubrizare eficiente şi de calitate;

     - îmbunătăţirea condiţiilor de viaţă ale populaţiei;
     - gestionarea serviciului de salubrizare pe criterii de transparenţă, competitivitate şi eficienţă;
    -  protecţia şi conservarea mediului înconjurător şi a sănătăţii populaţiei.

În acest context, au fost analizate, starea actuală şi modalităţile de rezolvare a problemelor identificate în domeniul dezinsecţie, dezinfecţie şi deratizare.
6. Motivaţia economico – financiară, socială şi de mediu
Autorităţile administraţiei publice locale au sarcina şi responsabilitatea de a asigura pe teritoriul unităţii administrativ teritoriale servicii de salubrizare eficiente şi de calitate. 

În municipiul Timişoara, activităţile de dezinsecţie, dezinfecţie şi deratizare pe domeniul public s-au desfăşurat de către SC Deraton SRL  pe baza contractului de delegare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare, prin concesiune nr. SC2006-15308/28.07.2006  a cărui durată a expirat la data 30.01.2014.
Conform datelor deţinute de Direcţia de Mediu din cadrul Primăriei Municipiului Timişoara, situaţia cheltuielilor bugetare pe anii 2011- 2013 pentru de dezinsecţie, dezinfecţie şi deratizare pe domeniul public, se structurează astfel:
2011 - 4.685.332,79 lei cu T.V.A.; 

2012 - 4.674.659,12 lei cu T.V.A.;

2013 - 5.063.490,64 lei cu T.V.A.; 

Total: 14.423.482,55 lei cu T.V.A.

Pe durata contractului derulat, operatorul S.C. Deraton S.R.L  a  plătit o redevenţa de 1,5 % din valoarea facturilor încasate către Municipiul Timişoara în valoare totală de 486.475,30 lei fără T.V.A., aceasta fiind defalcată pe ani după cum urmează: 

	Anul

derulări contractului 
	Valoare

(în lei fără T.V.A.)

	2006
	9.000,00

	2007
	16.950,36

	2008
	63.136,00

	2009
	93.513,52

	2010
	68.635,90

	2011
	93.060,56

	2012
	71.321,96

	2013
	70.857,00

	TOTAL CONTRACT
	486.475,30


În ceea ce priveşte situaţia financiară, trebuie menţionat că redevenţa stabilită pentru concesionarea acestor activităţi se va înregistra ca venit la bugetul local şi deci, reprezintă o situaţie avantajoasă pentru completarea veniturilor la bugetul local. 

În cazul delegării gestiunii serviciilor de salubrizare prin contract de concesiune, impactul la nivel de angajaţi ai Primăriei este nul şi ca atare, concesionarea nu poate afecta în mod direct situaţia şi numărul angajaţilor. 

7. Investiţii necesare pentru modernizarea şi eficientizarea activităţii de dezinsecţie
După cum a fost deja precizat, serviciul public de salubrizare pentru activităţile de dezinsecţie, dezinfecţie şi deratizare pe domeniul public a municipiul Timişoara a fost asigurat, în totalitate de operatorul mai sus menţionat. Ca atare, municipiului Timişoara nu dispune nici de dotări tehnice specifice şi nici de personal specializat pentru asigurarea acestui serviciu public de salubrizare la standardele cerute de legislaţia specifică în domeniu. 

Plecând de la premisa că, serviciul public de salubrizare pentru activităţile de dezinsecţie, dezinfecţie şi deratizare pe domeniul public a municipiul Timişoara ar fi prestat, în gestiune directă, de către un compartiment specializat din cadrul primăriei municipiului, se poate uşor constata că, trebuie realizată o investiţie pentru modernizarea şi dezvoltarea  activităţii de dezinsecţie  suportată din bugetul local.
Investiţia o reperezintă un sistem de monitorizare a gradului de infestare cu insecte ce constă în realizarea unui sistem performant de monitorizare cu cel puţin 6 staţii de monitorizare, câte una pentru fiecare din zonele municipiului ce trebuie să includă următoarele:
· elemente de capturare a insectelor, 

· elemente de captare a imaginii cu speciile de insecte capturate 24 h / 24 h,
· elemente de transmitere a imaginilor la o unitate centrală de monitorizare pentru comparare şi identificare a speciilor,
· elemente de stocare a datelor culese de cele 6 staţii de monitorizare,
· realizarea unei statistici pe baza datelor culese de cele 6 staţii de monitorizare,
propunerea intervenţiei cu acţiunile de combatere conform statisticii realizate


Până la data realizării prezentului studiu, în urma analizei  situaţiei actuale, se poate concluziona că, în cazul municipiului Timişoara, s-a  optat pentru soluţia  delegării  gestiunii serviciului public de salubrizare pentru activităţile de dezinsecţie, dezinfecţie şi deratizare, respectiv gestiune delegată prin operatori licenţiaţi care au situaţia financiară şi deţin personalul şi dotările necesare asigurării acestor activităţi conform legii, în baza contractului de delegare a gestiunii activităţilor de dezinsecţie, dezinfecţie şi deratizare pe domeniul public  al municipiului Timişoara, prin concesiune. 
Conform art.23 alin.2 din Legea nr.51/2006 a serviciilor comunitare de utilităţi publice, actualizată, gestiunea serviciilor de utilităţi publice se organizează şi se realizează în următoarele modalităţi: gestiune directă şi gestiune delegată. Potrivit art.30  alin.7 lit.a) din actul normativ mai sus menţionat, contractul de delegare a gestiunii serviciilor de utilităţi publice  poate fi contract de concesiune.

Potrivit art.30 alin.6 din acelaşi act normativ, contractul de delegare a gestiunii este contractul prin care unităţile administrativ-teritoriale, în calitate de delegatar, atribuie, pe o perioadă determinată, unui operator licenţiat, în calitate de delegat, care acţionează pe riscul şi răspunderea sa, drepul şi obligaţia de a furniza/presta integral un serviciu de utilităţi publice ori, după caz,    numai unele activităţi specifice acestuia, în schimbul unei redevenţe.

Conform situaţiei pe ultimii 3 ani menţionată anterior considerăm că, durată contractului de delegare a gestiunii serviciului de salubrizare pentru activităţile de dezinsecţie, dezinfecţie şi deratizare în Municipiul Timişoara, prin concesiune să fie de 3 ani, având în vedere o valoare ce se estimează la 15.000 mii lei cu T.V.A (12.096 mii lei fără T.V.A).

8. Varianta concesionării 

Concesionarea serviciului de salubrizare pentru activităţile de dezinsecţie, dezinfecţie şi deratizare în Municipiul Timişoara, va oferi garanţii:

· pentru operator – prin posibilitatea recuperării investiţiilor pe durata contractului de concesiune,
· pentru municipiul Timişoara – care: 
a)  va impune şi urmări realizarea unor indicatori de performanţă a concesionarului;

b) va obţine redevenţa ca venituri suplimentare la bugetul local;

c) va urmări respectarea Regulamentului serviciului de salubrizare a municipiului Timişoara aprobat prin Horărârea nr.453/2007 modificată şi completată prin HCL nr.299/2012.

În cazul optării pentru atribuirea contractelor de delegare a gestiunii serviciilor de utilităţi publice autoritatea locală are obligaţia de a  aplica una din procedurile de mai jos:

· licitaţie publică deschisă - procedura  la care orice operator licenţiat  interesat are dreptul de a depune ofertă;
· negociere directă - procedura  prin care unităţile administrativ-teritoriale negociază clauzele contractuale, inclusiv redevenţa , cu unul sau mai mulţi operatori licenţiaţi interesaţi.

Pentru municipiul Timişoara se recomandă varianta de licitaţie publică deschisă, respectiv, procedura prin care autoritatea publică locală, poate apela, pentru realizarea serviciilor de salubrizare la unul sau mai mulţi operatori de servicii publice, cărora le încredinţează, în baza unui contract de delegare a gestiunii prin contract de concesiune, gestiunea propriu-zisă a serviciilor de salubrizare care să asigure salubrizarea unitară şi în regim de continuitate a întregului municipiu.   
Potrivit  prevederilor  art.30 alin.2  din Legea nr.51/2006 a serviciilor  comunitare de utilităţi publice, actualizată, delegarea gestiunii serviciilor de utilităţi publice, respectiv operarea, administrarea şi exploatarea sistemelor de utilităţi publice aferente, se poate face pentru toate sau numai pentru o parte dintre activităţile componente ale serviciilor, pe baza unor analize tenico-economice şi de eficienţă a costurilor de operare, concretizate într-un studiu de oportunitate.

